cyanic-selkie/wikianc huggingface dataset:
Нан Лерд
Признанија
Нејзините почести ги вклучуваат: наградата на Прдју универзитетот Мајра Семјуелс Предавач (2004), Џенет Л. Норвуд наградата (2003), од Американската статистичка асоцијација, Флоренс Најтингејл Дејвид наградата (2001), од Комитетот на претседатели на статистичките друштва, како и неколку други стипендии.
Гејџино
Гејџино (gaugino, од gauge „баждарење“ и -ino) — хипотетички елементарна честичка, суперпартнер на баждарното поле според предвидувањата на баждарната теорија здружена со суперсиметријата.
Во миниланото суперсиметрично дополение на стандардниот модел постојат следниве гејџина:
Гејџината се мешаат со хигсината, суперпартнери на степените на слобода во Хигсовото поле, и образуваат линеарни сплетови („масови сопствени состојби“) наречени неутралина (електрично неутрални) и чарџина (наелектризирани). Во многу модели, најлесната суперсиметрична честичка (LSP), честопати неутралино како фотиното, е стабилна. Во тој случај, ова е слабо заемодејствувачка масивна честичка (WIMP) и кандидат за темната материја.
Кале (Норово)
Кале — археолошко наоѓалиште во крушевското село Норово и се претпоставува дека е град или утврдување од старомакедонско време. Наоѓалиштето не е изтражувано, но се споменува како мистериозен град или прастара античка македонска стратегиска фортификација. Се наоѓа на доминантната позиција на рид со кота 909 метри. Пронајдени се доста монети од речиси сите македонски кралеви (од Архелај, Аминта Трети до Персеј).
NGC 5110
NGC 5110 — елиптична галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5110 се споменува и како NGC 5111, MCG -2-34-41, NPM1G -12.0454.
Откривање
Објектот е откриен на 3 јуни 1886 година од страна на Луис Свифт, со помош на рефрактор, чијашто леќа имала пречник од 16 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 22 м 56,4 с, а неговата деклинација, односно висината на лакот на тој агол, -12° 57' 51"". Положбениот агол на објектот е во износ од 120°.
Други поделби
Проучување на NGC 5110 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 46737. Во рамките на атласот на длабокото небо, Уранометрија 2000.00, објектот припаѓа на групата означена со бројот 285; додека во Каталогот на основни ѕвезди (GSC) е групиран под бројот 5550. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1061.
Девица (кована пара од 2014 година)
Девица — кована пара за колекционерски цели издадена од страна на Народната банка на Република Македонија во 2014 година.
Лице
На лицето од парата е прикажана украсна композиција како симбол на времето, врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Прикажан е грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2014“ и ознаката „Ag925“.
Опачина
На опачината од парата е прикажана слика на девојка на небесна нишалка и соѕвездието коешто му одговара на хороскопскиот знак Девица, насликано на вметнато кобалтно стакленце и опкружено со украс, цвет со симболот на хороскопскиот знак „Девица“ и името на латински јазик.
Сашко Соколов
Сашко Соколов (Козле,,  – , ) бил македонски бранител, припадник на Посебната единица на МВР и учесник во воениот конфликт во Македонија во 2001 година. Загинува на 16 август 2001 година на пунктот кај стадионот во Тетово од терористички истрел од снајпер.
Живот, војната 2001 и сведоштва
Сашко Соколов е роден на 25 февруари 1974 година во скопската населба Козле. Фамилијата на Сашо потекнува од село Покрајчево во Радовишко. Со љубов се определи и стапи во безбедносните сили на министерството за внатрешни работи. Завршува полициско училиште во Идризово. Имаше скоро единаесец години стаж, од што најмногу како специјалец. Кога започна војната во Македонија 2001 година, веднаш беше изспратен на терен. Најпрво во Куманово, а потоа секаде каде што беше најлошо и најопасно. Еден месец, токму кога беа борбите во Арачиново, покрај Саше, и помалиот брат беше во војската, како резервен резервист. Но, бидејќи двајца браќа не можат заедно да бидат на фронтот, помалиот син подоцна не го повикуваа во резервниот состав. Саше му забрануваше на брат му да се пријави одново како доброволец.
Смрт
Полицаецот Сашо Соколов (27) од Скопје, припадник на Посебната единица на МВР, загина во терористички напад на пунктот на силите за безбедност кај стадионот во Тетово. Во 16:30 часот двајца Албанци со трактор минале крај пунктот и не застанале и покрај наредбата на припадниците на силите за безбедност. Кога полицајците се обиделе да ги сопрат, Албанците извадиле пиштоли. Во истиот момент снајперист од објект во населбата Дреновец 1 го погодил полицаецот Соколов. Албанските терористи отвориле оган од рачни фрлачи и од стрелачко оружје врз пунктот. Борбата траела повеќе од половина час, а во престрелките загинале најмалку двајца терористи. Се пролеа неговата крв прекинувајќи ја младоста на Сашко во 27 година од животот на кој му се радуваше и очекуваше дека ќе му биде исполнет со многу убавини и среќни доживувања. Остана неженет. Сашко Соколов посмртно е одликуван со медал за храброст од Претседателот на Р. Македонија.
Смилов Врв
Смилов Врв — планински врв во Република Македонија, со следниве географски координати: латитуда 41o 30 ' 11 , лонгитуда 21o 33 ' 35 .
Сатја-југа
Според светите текстови
Меѓу четирите ери, сатја-југа е најважната, во која владеат знаењето, медитацијата и покорноста. Сите столбови на религијата се целосно присутни. Просечен животен век на луѓето во сатја-југа се верува дека е над 100 илјади години. За време на сатја-југа, луѓето ќе прават само добри и возвишени дела, и се верува дека ова е време кога „сите луѓе ќе бидат среќни“.
Во Махабхарата е запишано: [...] нема сиромашни ниту богати; нема потреба од работа, бидејќи сè што им е потребно на луѓето, го добиваат преку силата на волјата; главна доблест е препуштањето на овоземните желби. Крита југа е без болести, без лоши мисли, без тага, без страв. [...]
Гуштер од островот Ванкувер
"Гуштер" од островот Ванкувер (англиски: Vancouver Island Lizard) е наводно криптид од островот Ванкувер (Канада).
Опис на криптидот
Наводно се опишува како мал необичен влекач кој оди на задните нозе и наликува на Тероподски диносаурус.
NGC 7526
NGC 7526 — тројна ѕвезда во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7526 се споменува и како in line.
Откривање
Објектот е откриен на 28 ноември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 14 м 2,3 с, а неговата деклинација, односно висината на лакот на тој агол, -9° 13' 15".
Други поделби
Проучување на NGC 7526 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 304; додека во Каталогот на основни ѕвезди (GSC) е групиран под бројот 5821. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1152.
Ритерсдорф (Тирингија)
Ритерсдорф (Rittersdorf) — општина во округот Вајмар, во Тирингија, Германија.
Ени Маала
Ени Маала — мегленско село во Егејска Македонија, Република Грција.
Космос-1103
Космос-1103 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 31 мај 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1103 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,9 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 415 км, а најмалото на 324.
Сомбор
Сомбор (унг. Zombor, хрв. Sombor) — град во северна Србија, во областа Бачка, на 10тина километри од  Хрватската граница(на запад) и Унгарската граница(на север). Според пописот во 2002, градот Сомбор има 51. 471 жител, а општина Сомбор има 97. 263 жители. Тој е административен центар на Западно-бачкиот округ. Во Сомбор според пописот во 2002 има 107 Македонци, кои сочинуваат 0,20% од населението, после Ромите-0,26% и пред Албанците-0,18%.
Голи Врх (Горења Вас-Пољане)
Голи Врх е село од разбиен тип во Општина Горења Вас-Пољане во регионот Горна Крањска во Словенија. Вклучува дел од селото Сухи Дол во источниот дел на населбата.
Рупничка линија
Голи Врх лежи по трасата на Рупничка линија, систем за утврдување кој датира од 1930-тите. Бункерот Голи Врх е еден од најголемите сочувани бункери во западниот дел на линијата.
Витмолт
Витмолт (Wittmoldt) — општина во округот Плен, во Шлезвиг-Холштајн, Германија.
Трета-југа
Трета-југа (деванагари: त्रेता युग) е една од четирите југи, или раздобја на човештвото според хиндуизмот. Останатите се: сатја-југа, двапара-југа и кали-југа.
Хаким Олајџувон
Хаким Абдул Олајџувон ( во ) — пензиониран американско-нигериски професионален кошаркар кој настапувал за екипите на Хјустон Рокетс (1984–2001) и Торонто Репторс (2001–2002) во НБА. Олајџувон играл на позицијата центар и има освоено два последователни шампионски прстени во НБА со екипата на Хјустон во 1994 и 1995. Во 2008 бил примен во НБА куќата на славните, а во 2016 влегол и во ФИБА куќата на славните. Со своите 213 см висина, Олајџувон се смета за еден од најдобрите центри на сите времиња кои настапувале во НБА. Неговиот прекар „The Dream“ го добил бидејќи забивал толку лесно што личело „како во сон“.
Роден во Лагос, Нигерија, Олајџувон заминал во САД да настапува за универзитетот во Хјустон под водство на тренерот Гај Луис. Олајџувон бил одбран како прв пик на драфтот во 1984 од страна на Хјустон Рокетс, пред играчи како Мајкл Џордан, Чарлс Баркли, и Џон Стоктон, кои исто така учествувале на драфтот таа година. Дуото Олајџувон и неговиот соиграч Ралф Самсон (2,24 м) биле познати како „кулите близначки“ и ја однеле екипата на Хјустон во финалето од 1986, каде загубиле од Бостон Селтикс со 4–2. Откако Самсон заминал во Голден Стејт Вориорс, Олајџувон станал предводник на Рокетс и бил двапати најдобар скокач во НБА (1989 и 1990) и трипати со најмногу блокади (1990, 1991, и 1993).
Иако Олајџувон за малку ќе бил разменет во друга екипа поради разликите околу продолжување на неговиот договор со управата, тој останал во Хјустон и во сезоната 1993–94 станал најкорисен играч на сезоната, МВП на финале, и одбранбен играч на годината во НБА. Следната сезона ја одбранил шампионската титула во НБА, а во финалињата неговата екипа славела победи против Њујорк Никс и Орландо Меџик. Олајџувон бил член на кошаркарската репрезенрација на САД со која освоил злато на олимпијадата во 1996. Бил избран помеѓу 50-те Најдобри играчи во историјата на НБА, а кариерата ја завршил како играч со најмногу блокади во историјата на НБА (3,830) и еден од четворицата кошаркари што забележал кводрупл-дабл (преку 10 бода, скокови, асистенции, и блокади на натпревар).
Платонизам
Платонизмот е учење и филозофија на филозофот Платон и на неговите следбеници. Во платонизмот постои верување дека физичките предмети се само мимолетни, привремени претстави на вечните идеи и дека само спознанието на идеите е вистинско спознание. Помеѓу две личности со, т.н., платонски односи, постои само идеална, непрактична врска т.е., несексуална љубов.
Грамаѓе (Раштани)
Грамаѓе — населба од доцноантичко време во атарот на селото Раштани, Македонија. На 3 км југоисточно од селото, на површина од околу 1 хектар се среќаваат фрагменти од керамички садови, питоси и градежен материјал.
Меѓународен аеродром Ерера
Меѓународен аеродром Ерера ― поранешен аеродром сместен во Санто Доминго, Доминиканска Република. Ерера порано бил средиште на повеќето доминикански авиодруштва пред да биде затворен во 2006 година и да биде заменет со Меѓународниот аеродром Ла Изабела, исто така во Санто Доминго. Аеродромот имал домашни летови и врски со Порторико, Куба и други карипски острови.
Историја
Аеродромот започнал со комерцијална работа во 1973 година. Аеродромот бил формално затворен на 23 февруари 2006 година, кога бил предаден на војската, која ја блокирал пистата со возила.
Имало планови да се пренамени местото на поранешниот аеродром во парк.
Летовите биле преместени или до Ла Изабела или до Меѓународниот аеродром Лас Америкас.
Наводи
18.46861°N, -69.97028°W
Спротивниот брег
Главниот лик Алдо бил пратен како набљудувач во напуштен замок во Орсена, но иако двете земји се во војна, со децении немало никаква борба. Иако свесен дека би можел да предизвика обновување на конфликтот, Алдо одлучил да ја премине границата, сметајќи дека можното уништување е подобар избор од бавното пропаѓање. Делото било наградено со „наградата Гонкур“, но Грак одбил да ја прими наградата како чин на негодување против комерцијализацијата на пишаниот збор. Книгата наишла на позитивен прием од стручната јавност, а добила добра рецензија во весникот Њујорк Тајмс.
IC 1628
IC 1628 — галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1628 се споменува и како NPM1G +25.0283, KUG 1216+255.
Откривање
Објектот е откриен на 23 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1628 е од видот S?. Видливиот сјај со голо око изнесува 15,5 mag, а оној во рамките на интервалот од минималната до максималната честота 16,3 mag, додека површинскиот сјај изнесува 13,4 m/лм2. IC 1628 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 19 м 9,7 с, а неговата деклинација, односно висината на лакот на тој агол, +25° 17' 51"".
Други поделби
Проучување на IC 1628 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 89578.
Тодраж
Име
Името Тодраж за прв пат беше потврдено во пишаните извори како Витодрас во 1291 и 1381 година (и Витодраси во 1501 година). Овие транскрипции означуваат дека потекнува од *Витодраж, засновано врз словенското лично име Витодраг.
Рудник за ураниум
Седиштето на рудникот за ураниум „Жировски врх“ се наоѓа во населбата. Рудникот беше трајно затворен во 90-тите години од минатиот век, а местото беше исчистено од компанијата задолжена за затворање на рудникот, Рудник Жировски Врх, со седиште во Тодраж.
Кара Тепе (Плачковица)
Кара Тепе — врв на планината Плачковица со висина од 1.625 м. Врвот се издига во источниот дел од планината, каде што се и врвовите Лисец (1.754 м), Чупино Брдо (1.725 м) и Бел Камен (1.707 м). Просторот над кој се издига врвот е со високо обрасната шума.
Искачување
Најлесен правец за искачување на врвот е оној од селото Блатец, кој продолжува на југ по течението на реката Блатешница до Момин Преслап (1.514 м). Потоа, патот скршнува на југоисток и по неколку километри води до поднежјето на врвот, каде што е потребн да се направи промена на правецот низ шумест предел кон врвот.
Шуички Врв
Шуички Врв — планински врв во Република Македонија, со следниве географски координати: латитуда 40o 57 ' 36 , лонгитуда 21o 06 ' 39 .
Аронија
Аронија е зрнесто овошје, слично на боровинките и е високо отпорно на ниски температури, поради што често се нарекува и сибирска боровница. Расте на листопадна грмушка. Постојат 2-3 врсти по потекло од источниот дел на Северна Америка. Дрвото аронија најчесто расте од 1-6 метри.
Опис
Опрашувањето се врши со помош на пчели и ветар, а во есен листовите ги менуваат боите во црвени нијанси. Листовите на аронијата се едноставни и се распоредени наизменично. Цветовите се мали, се составени од 5 венчиња и 5 мали ливчиња. Плодовите се зрнести и не се јадат свежи бидејќи се со горчлив вкус (освен црвеноплодната аронија). Често се користи за припремање на вино, мармалад, чаеви, сирупи, компоти и сл. исто така се користи како зачин во боја во пијалаците и јогуртот. Со плодовите на аронијата се хранат и птиците, така што нејзината семка се распростанува преку птичијот измет.
Сорти
Познати се три врсти на аронија:
Црвеноплодна аронија
Црвеноплодна аронија (лат. Арониа арбутифолиа) расте од 2-4 метри во висина, поретко до 6 метри. Листовите и се широки 5-8 сантиметри. Цветовите и се бели или бледо розови, отприлика 1 сантиметар широки.плодот е црвен, 4–10 mm широк и е отпорен на зимата.
Црноплодна аронија
Црноплодната аронија расте во висина од 1 м, а ретко до 3 м. Листовите и се најчесто 6 см широки. Цветовите се бели, и имаат ширина од 1.5цм. Од почетокот плодот е во црвена боја. Кога ќе озрее е во црна боја, со големина од 6-9 мм.
Виолетовоплодна аронија
Виолетовоплодната аронија се смета за хибрид на црвеноплодната и црноплодната аронија, додека некој го сметаат за посебна врста. Цвета од април до јули. плодот е темновиолетова до црна боја, и е од 7-10 мм широк.
Аронијата како лек
Плодовите на аронијата се богати со витамините Ц, Е, Б2, Б6, бои антоциани, фолна киселина, коишто го оспоруваат стареењето, штитат од негативните ефекти на слободините радикали и на организмот му даваат енергија. За консумација се препорачува плодовите да бидат сушени или обработени за мармалад или домашен џем. Плодовите на аронијата се сместени на списокот на најлековити природни плодови.
1331
1331 (Римски бројки) — година според општоприфатениот календар. Тоа била 1331 година од новата ера, 331. од вториот милениум, 31. од XIV век и втора од 1330-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6839 и 6840 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6081 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5091 и 5092 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2084.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1331 година се протега во 3967 и 3968, додека според второто гледиште, годината трае во текот на 4027 и 4028 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1874. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 731 и 732 исламска година.
Дерзау
Дерзау (Dersau) — општина во округот Плен, во Шлезвиг-Холштајн, Германија.
Аеродром Холешов
Аеродромот Холешов ― поранешен аеродром кој го опслужувал гратчето Холешов. Аеродромот бил отворен во 1946 година и затворен во 2009 година.
Стоа (криптид)
Стоа (англиски: Stoa) наводно е криптид од Бразил.
Други називи
Овој криптид е познат уште под името Карнотаур курупиренсис (Саrnotaurus curupirensis).
Опис на криптидот
Го пишуваат како Тероподски диносаурус долг 6 метари. Има две кратки раце, долга опашка, кожа слична на кожата на крокодилот, два мали рога на главата и силна вилица полна со остри заби.
Олга Харлампович
Олга Харлампович (родена година) е руско-канадска математичарка, која работи во областа на теорија на групата. Таа е професор на CUNY Центарот за додипломски студии и Хантер колеџот. Пред тоа, била професор по математика на Мекгил универзитетот, Монтреал, Канада, каде што работела од 1990 година. Најпозната е по нејзиниот пример на конечно претставена во 3-чекора решлива група со нерешлив зборовен проблем (решение на Новиков-Адиан проблемот), како и за решението заедно со А. Мјасников на Тарски претпоставката (од 1945 година) во врска со еквивалентноста на теориите од прв ред на конечно генерираните неабелијански (комутативни) слободни групи (исто така решено од Злил Села ) и одлучноста во оваа заедничка теорија.
Го примила докторатот на Ленинградскиот државен универзитет (нејзини докторски советник бил Лев Шеврин), како и рускиот "Доктор на науката" во 1990 година од Московскиот Стеклов институт. Пред нејзиното сегашно назначување, таа имала позиција на Уралскиот државен универзитет, Екатеринбург, Русија. За нејзината додипломска работа на Новиков-Адиан проблемот, таа во 1981 година, била наградена со Медал од Советската академија на науките. Дала негативен одговор на прашањето, кое во 1965 година го поставиле Каргаполов и Малцев, во врска со алгоритамската одлучност на универзалната теорија на класата на сите конечни нилпотентни групи. Харлампович во 1996 година била наградена со Кригер-Нелсон наградата на ЦМС, за нејзината работа во алгоритамските проблеми во различни групи и Ли алгебри (опис за оваа работа може да се најде во анкетните документи со Сапир, како и на мрежната страница на наградата). Алгебарската геометрија за групите, која била популаризирана од Баумслаг, Мјасников, Ремеслеников и Харлампович, станала една од новите истражувачки правци во теоријата на комбинаторните групи. Таа во 2015 година била наградена со Малцев наградата (http://www.ras.ru/about/awards/awdlist.aspx?awdid=64), за серија работи во врска со фундаменталните модел-теоретски проблеми во алгебрата.
Од август 2011 година се преселила во Хантер колеџот на Градскиот универзитет во Њујорк, како Мери П. Долчани професор по математика, каде што таа е инаугуративен носител на првиот надарен професор во Одделот за математика и статистика.
Еврејска автономна област
Еврејската автономна област (рус Еврейская автономная область), (јидиш -ייִדישער אױטאָנאָמע געגנט/Yidisher Oytonome Gegnt) е автономна област во Русија. Еврејската автономна област е дел од Далекуисточниот федерален округ и се граничи со Хабаровскиот крај и Амурската област во Русија и со покраината Хејлунгѓанг во Кина. Еврејската автономна област е единствена еврејска територија покрај Израел со официјален статус.
Историја
Основана е за време на Сталин во 1928 и требала да послужи како нова матична држава за сите Евреи од СССР. Во прво време оваа идеја била позитивно оценета помеѓу Евреите. Меѓутоа, поради острата клима, но и политиката на Сталин во 1930-те години, малку Евреи се одлучиле за живот во оваа област. Максималната концентрација на Евреи била достигната непосредно после Втората светска војна кога се сметало дека областа е уточиште за еврејските бегалци. Тогаш третина од населението биле Евреи. Со основањето на Израел, опаднал интересот за живот во оваа далечна територија, така што во неа денес живеат само околу 2.300 Евреи.
Површината е 36.100 км2, а живеат 186.541 луѓе (податоци од 2006).
Население
Според рускиот попис (2002) Еврејската автономна област има 190,915 жители.
Етнички групи по бројност се:
Вкупно се евидентирани 95 различни етнички групи. Наталитетот е за една мерна единица повисок од севкупниот руски просек.
Космос-1104
Космос-1104 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 31 мај 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 810 килограми. Космос-1104 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,7 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1006 км, а најмалото на 957.
Пена на дните
Пена на дните (L'Écume des jours) — надреален роман од францускиот писател Борис Вијан објавен во 1947. Иако дејството се одвива временски линеарно, романот содржи повеќе сижејни линии, вклучувајќи љубовни доживувања на две двојки, глувци што зборуваат, и човек што остарел неколку години за една седмица.
Иако не е во фокусот на читателот, едно од сижеата вклучува и човек кој се венчал за сопруга што бргу се разболела, и чија болест можела да се лечи само ако пациентот биде посипан со цвеќиња.Романот бил инспирација за три филмови и една опера, а бил рангиран помеѓу 100 книги на векот според Ле Монд. Еден од ликовите во романот, филозофот Жан-Сол Партр, е спунеризам за Жан-Пол Сартр, а низ романот на сличен начин се споменува дел од творештвото на Сартр.
Депортација на Азерите од Ерменија
Депортацијата на Азерите од Ерменија, која била спроведена во текот на XX век, резултирала со принудно раселување и етничко чистење на овој туркиски народ од територијата на Ерменија. Пред Октомвриската револуција, Азерите сочинувале околу 43% од популацијата на Ереван. Тие поминале низ период на принудна миграција прво од територијата на Демократска Република Ерменија, а потоа и од Ерменска Советска Социјалистичка Република и тоа повеќепати во текот на 20 век. За време на владеењето на Јозеф Сталин, во 1948 година, биле депортирани околу 100.000 Азери од Советската Социјалистичка Република Ерменија. Во нивните домови се вселиле Ерменци, кои во Советскиот Сојуз дошле од странство.
Почеток на 20 век
Како резултат на етничкиот конфликт меѓу Ерменија и Азербејџан на почетокот од 20 век, како и поради водење на координирана националистичка политика на етничко чистење и на двете држави, голем дел од населението било протерано од Ерменија и Азербејџан. Од средината на 1918 година, ерменските паравоени сили под команда на генералот Андраник Озанијан одиграле голема улога во уништувањето на муслимански населби во Зангежур и етничко чистење во тој регион. Британската влада, која имала свои политички цели, не му дозволила да ги прошири своите активности и во Карабах. Андраник Озанијан довел околу 30000 ерменски бегалци од Источна Анадолија, претежно од Муш и Битлис. Дел од ерменски бегалци останал во Зангежур, додека повеќето се населиле во Ереван и Даралагож, каде го зазеле местото на муслиманите, сè со цел да клучните подрачја во Ерменија етнички се хомогенизираат. Според статистиката од кавкаската етнографска збирки на Академијата на науките на СССР, азерското население во Ерменија било потполно раселено. Целта на политиката на „чистење на државата од странци“, што била спроведувана од страна на партијата Дашнак, била иселување на муслиманското население и тоа посебно од регионите Новобајазет, Ереван, Ешмјаџин и Шерур-Даралагож.
Податоци за населеноста на ерменски области, пред и после раселувањето: "Во 1897 година, населението во Зангежурскиот Ујезд се состоела од 63,6 илјади Ерменци (46,2%), 71,2 илјади Азербејџанци (51.7%), 1,8 илјади Курди (1,3%), од вкупно 137,9 илјади жители. Според податоците од 1922 година, вкупната популација во Зангежур броела 63,5 илјади жители од кои 59,9 илјади биле Ерменци (89,5%), 6,5 илјади Азербејџанци (10,2%) и 200 Руси (0,3%)."Според американскиот историчар Фируц Каземзадеу, кој го цитирал ерменскиот историчар А. Борјан, за време на владеење на Дашанак партијата во Демократска Република Ерменија, депортацијата не била направена за административни потреби, туку за да се исели муслиманското население и да им се одземат имотите. Тој, исто така, тврдел дека депортацијата на муслиманите од териториите кои биле под управа на Турција се зголемила, кога тие територии подоцна биле окупирани од страна на војската на Ерменија. Од друга страна, Танер Акцам тврдел дека направените масакрите биле преувеличени, па дури и целосно измислени.
Преселувања од ССР Ерменија
Раселувањето на Азерите за време на владеењето на Јосиф Сталин, се случило по создавањето на Ерменска Советска Социјалистичка Република. Според првиот заеднички попис на населението направен во Советскиот Сојуз, во 1926 година популацијата на Азерите изнесувала 9,6 ℅ од вкупната популација на населението. Според пописот од 1939 година, во Ерменска Советска Социјалистичка Република живееле 130.896 Азери. Резултатите од пописот во 1959 година покажале дека нивниот бројот во Ерменија паднал на 107.748, иако наталитетот кај нив бил еден од највисоките во Советскиот Сојуз. Главната причина за намалување на азерската популација била нивната депортацијата за да нивните територии се населат со Ерменци кои живееле надвор од границите на СССР. Планот на режимот во Советскиот Сојуз бил да со раселувањето на Азерите од Ерменија, и населувањето на Ерменците на нивни место, се зајакне овој граничен регион кон Турција со која имале затегнати политички односи во тој период. Затегнатите односи, траеле до смртта на Јосиф Сталин. Се сметало дека Азерите би можеле да бидат на петтата колона во случај на конфликт со Турција, и поради тоа, Сталин дозволил нивна депортација од Ерменија, во периодот од 1947-1950 година. Раселувањето било озаконето од Советот на министри на СССР кој на 23 декември 1947 година, издал декрет #4083. Една од точките на декретот гласела: "Му се дозволува на Советот на министрите на ССР Ерменија да ги користи зградите и куќите кои се напуштени од страна на азербејџанското население, кое е раселено во Курско-араксинската низина во ССР Азербејџан, за населување на Ерменци кои доаѓаат надвор од границите на Советскиот Сојуз во ССР Ерменија." Деталите за раселувањето биле дефинирани со резолуцијата #754 на Советот на министрите. Според неа, делот од подвижниот имот на колхозите им бил даден со бесплатен транспорт до новите имоти каде требале да бидат депортирани. Цената на подвижениот имот оставен во Ерменија требал да се надомести со имот во колхозите во местата каде тие би се населиле. На Азерите при преселувањето им биле дадени и некои погодности, како на пример по 1000 рубљи по семејство и 300 рубљи за секој член на семејството поединечно. Според историчарот Владислав Зубок, Сталин во разговорот со првиот секретар на ерменската комунистичката партија, Григориј Арутјунов, наредил депортација на Азерите од ССР Ерменија во ССР Азербејџан. Во исто време, се согласил да се вратат во својата земја околу 90.000 Ерменци, во местата од каде биле депортирани Азерите. Депортацијата не била на доброволна основа.
Постепено раселување од Ерменија
Освен Азерите, други етнички групи во Ерменија биле: Руси, Курди, Украинци, Грци и други етнички малцинства. Според пописот од 1979 година, Азерите биле најголемото национално малцинство во Ерменија, со вкупно 5.3 % (околу 160.800 жители). Нивно протерување од страна на ерменските екстремисти започнало во 1987 година во Кафан. Околу 40.897 азерски семејства биле потполно депортирани; 216 луѓе починале за време на депортацијата. Повеќето од жртвите биле од северните области; во регионот Гугарк биле убиени 11 луѓе. Според информациите од Комитетот за државна безбедност (КГБ), во ерменскиот град Гугарк, Азерите биле исмевани, убивани, а нивните куќи биле ограбувани. Од останатото население, 45 замрзнале на Кавкаските планини, 45 исчезнале во планинскиот регион на Ерменија, 34 биле мачени и убиени, а шестмина биле убиени од страна на доктори во болница.
Ерменскиот историчар, Размик Паносијан го означил овој трансфер на населението како последна фаза на ерменската етничка хомогенизација и како дел од етничкото чистење, врз основа на кое ерменското население се зголемило од 90 % на 98 %.
Според рускиот борец за човекови права, Сергеј В. Лјозов (Сергей Лёзов Владимирович), масовната депортација од Ерменија во Азербејџан била еден од факторите кој во ноември 1988 година довел да конфликтот во Нагорно-Карабах се претвори во војна, со цел едната етничка група потполно да биде протерана.
Хронологија
Број на Азери во Ерменија:
Промени во демографската структура на Ереван
Според пописот во Русија во 1897 година, градот Ереван имал околу 29.006 жители, од кои 12.523 Ерменци и 12.359 Азери. Во енциклопедијата Брокхаус и Ефрон, истакнато е дека имало 12.000 Азери, што претставувало 41% од вкупно 29.000 жители во градот. Меѓутоа, во текот на систематското етничко чистење во Советскиот Сојуз и систематската депортацијата на Ерменците од Персија и Отоманското Царство за време на геноцидот над Ерменците, градот Ереван станал првенствено град на Ерменци. Според пописот од 1959 години, Ерменци чинеле 96% од населението, додека во пописот од 1989 година овој процент бил поголем од 96,5 %. Азерите биле само 0,01% од популацијата на Ереван. Градот Ереван со протерување на муслиманското месно население станал доминантно населен со Ерменци. Како резултат на конфликтот во Нагорно-Карабах, не само што Азерите биле депортирани од Ереван туку и нивните џамии во Ереван биле срушени.
Ерменска хомогеност
Промените во демографијата биле придружени со промени во топонимите на населбите на територијата на Ерменија. Вкупно, повеќе од 600 топоними биле сменети во периодот од 1924 до 1988 година. Политиката на преименување продолжила и по колапсот на Советскиот Сојуз. Преименувањето на турските топоними во државата била последната фаза. Според извештајот на претседателот на државниот комитет, Манук Варданјан, 57 топоними биле преименувани во 2006 година и уште 21 во 2007 година. Придонесот на Азерите во културната разновидност во Ерменија доживеал голем удар, а училиштата Агабаба-Чилдир и Даралагож потполно исчезнале од Ерменија.
Вага (кована пара од 2014 година)
Вага — кована пара за колекционерски цели издадена од страна на Народната банка на Република Македонија во 2014 година.
Лице
На лицето од парата е прикажана украсна композиција како симбол на времето, врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Прикажан е грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2014“ и ознаката „Ag925“.
Опачина
На опачината од парата е прикажана вага со два крака. Едниот тас од вагата е исполнет со монети врз кои седи пеперутка. На местото на другиот тас е вметнато кобалтно стакленце на кое е претставена слика на соѕвездието Вага. На долниот дел се прикажани симболот на хороскопскиот знак Вага отпечатен на тег и името на хороскопскиот знак на латински јазик. Одредени елементи на релјефот се насликани со злато.
Каменика (Раштани)
Каменика — некропола од доцноантичко време во атарот на селото Раштани, Македонија. На 1,2 км западно од селото, во подножјето на локалитетот Корија, по површината на нивите се гледаат камени плочи и тегули од гробни конструкции. Наодите се чуваат во Народниот музеј во Велес.
Јанко Веселиновиќ
Јанко Веселиновиќ (Црнобарски Салаш, 13 мај 1862 — Глоговац, 26 јуни 1905) бил српски книжевник.
Животопис
Татко му бил свештеник Милош Веселиновиќ. Основно училиште завршил во Глоговац, а потоа четири разреда гимназија во Шабац (1878). Потоа запишал богословија, која не ја завршил, а во 1878 година се запишал во учителско училиште, кое исто така не го завршил. За тогашно време и то било доволно да биде со неполни 18 години учител во Свилеуви. Тука бил на должност до 1882 година. Во Свилеуви ја запознал својаа идна сопруга Јованка Јоку Јовановиќ со која и се венчал 1881. Положил практичен испит за учител во Свилеуви 1884 година. Истата година е распореден во село Костур кај Пирот. 1886 година поставен е за учител во Свилеуви. Тоа го одбил бидејќи изразил желба да заврши во Виена телеграфски курс. Поради болест се вратил во Србија каде го продолжил курсот, проведувајќи време по кафеани така што курсот не го завршил.
Првиот обид за печатење расказ 1886 година завршил со неуспех. Koста Арсенијевиќ, уредникот на "Мисли", му го вратил ракописот со совет "младиот учител да прекине со оваа работа". Обесхрабрен Веселиновиќ сакал да ги запали сите свои ракописи. Од тоа го одвратил неговиот драг пријател Јова Алексиќ. Подоцна Јанко бил претседник на општината Коцељево, па повторно учител. Работел и како помошник на главниот уредник на листот Српски весник (Српске новине), од каде потекнува и неговото големо пријателство со главниот уредник Милован Глишиќ. Бил и коректор во Државна печатница (Државне штампарије), драматург во Народен театар (Народног позоришта), покренувач и уредник на листот Ѕвезда (Звезда), уредник на листовите Побратим, Дневен лист (Дневни лист). Раскажувач, романописец, драмски писател.
Неуредниот живот оставил траги, па се разболел од туберкулоза, од која и умрел. На неговиот погреб присуствувале дури и Алекса Шантиќ и Светозар Ќоровиќ, кои поради тоа допатувале од Мостар.
Момин Преслап
Момин Преслап — месност и превој на источното било на планината Плачковица, кој ги раздвојува Кочанската Котлина на север и Струмичко-радовишката Котлина на југ. Месноста се наоѓа на надморска височина од 1.514 м, во непосредна близина на врвот Бел Камен (1.707 м) од запад, над изворите на реката Блатешница од север и изворите на Смиланска Река од југ. Делот од источното било западно од превојот е повисок и во него се сместени врвовите: Лисец (1.754 м), Чупино (1.725 м) и Бел Камен (1.707 м); додека делот источно од превојот е понизок и во него најистакнат е врвот Кара Тепе (1.625 м).
1330
1330 (Римски бројки) — година според општоприфатениот календар. Тоа била 1330 година од новата ера, 330. од вториот милениум, 30. од XIV век и прва од 1330-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6838 и 6839 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6080 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5090 и 5091 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2083.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1330 година се протега во 3966 и 3967, додека според второто гледиште, годината трае во текот на 4026 и 4027 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1873. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 730 и 731 исламска година.
Џон Филд
Џон Филд (John Field; — ) — ирски композитор и пијанист. Најпознат е по тоа што бил првиот што компонирал ноктурна.
Животопис
Џон Филд е роден во Даблин во 1782, како настар син на семејство ирски протестанти. Татко му, Роберт Филд, живеел од свирење по даблинските театри. Филд најпрвин учел пијано кај дедо му (исто по име Џон Филд), кој бил професионален органист, а подоцна кај Томазо Џордани. На деветгодишна возраст, на 24 март 1792 во Даблин, дебитирал со изведба која била добро воспримена. Неговото семејство се преселило во Бат во 1793, а подоцна истата година отишол во Лондон. Татко му веќе му обезбедил чирачко место кај композиторот и изработувач на пијана Муцио Клементи. За изведбите на Филд пофално се изразил и Јозеф Хајдн. Веќе на седумнаесет годишна возраст Филд дава премиера на неговиот прв Концерт за пијано (искомпонирал вкупно седум); ова бил еден од последните чинови на неговорто чиракување. По неколку години слава како изведувач, Филд почнува да компонира, започнувајчи ја неговата прва збирка сонати за пијано посветена на Клементи (издадена 1801).
Во 1801 Филд го придружува Клементи на турнеја во Париз и Виена (каде накратко учел кај Јохан Георг Албрехтсбергер). Кога Клементи се преселил во Русија, Филд се преселил заедно со него, продолжувајќи ја својата работа како демонстратор на Клементиевите пијана. Во Русија Филд започнува своја концертна кариера, и од 1806 живеел наизменично во Москва и Санкт Петербург, каде се преселил по неговата женидба во 1810. Часовите кои ги давал му носеле добри финансиски средства, па тој се дал на екстравагантен животен стил, како „бон виван“, и татко на вонбрачно дете.
До 1831 неговото здравје се влошува, страдајќи од болен рак на ректумот. Со цел да се излечи, Филд се враќа во Лондон. По третманот Филд се враќа во Русија преку Франција (каде, откога за првпат го чул Франц Лист со своите напади на клавијатурата, го запрашал соседот „Гризе ли овој?“) и Италија, поминувајќи девет месеци во болница во Неапол. Со помош на едно руско аристократско семејство, тој се враќа во Москва во 1835, и по пат дава три концерти во Виена, како гостин на Карл Черни. Во Москва ги компонира неговите последни ноктурна во преостанатите шеснаесет месеци живот. Умира во Москва по две години.
Музика
Филд е најпознат по неговите осумнаесет ноктурна, кои се импромпта за пијано со по еден став. Секоја композиција држи една иста расположение низ неа. Првите три датираат од 1812. Овие дела се особено важни како инспирација на Фредерик Шопен, кој по тој пример самиот искомпонирал 21 ноктурно.
Избрани композиции
Филд искомпонирал седум Концерти за пијано.
Меѓу композициите за соло пијано, Филд искомпонирал 18 ноктурна, четири пијано сонати (првите три издадени заедно како оп. 1), како и фантазии, етиди, ронда и збирки варијации.
Бакнеж за добра ноќ (филм)
Содржина
По еден непријатен удар во главата, на Саманта ѝ доаѓаат запрепастувачки сеќавања од минатото...
Аналгетик
Аналгетик — лек кој се користи за ублажување на болка. Зборот аналетик доаѓа од грчките зборови an- („без“) и algos („болка“).
Александар Христов
Александар Стоев Христов — роден на 14 февруари 1929 година во с. Јаново, Пиринска Македонија. Почина на 20 октомври 2005 г. во Лондон, Англија. Неговата желба, да почива во родната македонска земја, му беше исполнета и на 20 декември 2005 година неговите посмртни остатоци беа погребени во родното село Јаново.
Почетното основно образование го добива во соседното село Петрово. По шестиот клас гимназија во Свети Врач (денес Сандански) заминува за Скопје, Народна Република Македонија, каде се запишува во Педагошкото училиште. Во 1948 год., кога се затвора границата помеѓу Македонија и Бугарија, тој се наоѓа во Бугарија, и не можејќи да се врати во Македонија, своето образование го продолжува во Благоевград. Но, бугарската власт не му дава да го заврши училиштето и го зема во воена служба, при што е испратен во рудникот за ураниум во селото Блатешница крај Софија. Таму, заедно со други "неблагонадежни граѓани", Александар работи во крајно неподносливи услови.
Свесен за сите опасности за неговиот живот, Александар Христов избегал од рудникот, и на 18 јуни 1951 год. преминал илегално во Грција. Оттаму својот тежок пат на бегалец го продолжил во Бразил. По неколкумесечен престој во оваа земја, тој пак се сели, сега во Франција.
По многу непријатни доживувања, Александар Христов успеал да се запише на Алианс франсез. Овде тој се запознава со Лидија Терек, со која стапува во брак, и подоцна им се раѓаат синот Мајкл и ќерката Хелен.
Во Париз Александар Христов завршил студии по новинарство и социологија. Овде се дружи со многубројни бегалци од Пиринскиот дел на Македонија. Во 1968 година се сели во Лондон и во следните 20 години работи во ВВС, во програмата на бугарски јазик.
Од Лондон одржува врски со Крсто Енчев, на кого во 1980 год. му гостува во Сиднеј, Австралија. Таму, тие двајцата, заедно со Ангеле Вретовски, Георги Чочков, Митре Мојсоски и други Македонци, ги поставуваат темелите на весникот "Народна волја". Александар Христов ја презема задачата на главен уредник на весникот. Дури во 1992 година целокупната грижа за излегувањето на весникот ја презема неговиот брат Георги Христов.
Александар Христов се занимавал и со пишување поезија. Автор е на пет стихозбирки.
Дерник
Дерник (Dörnick) — општина во округот Плен, во Шлезвиг-Холштајн, Германија.
Освојување на Африка
Colonial Africa 1913 map.svg година, прикажани заедно со тековните национални граници.
]] Освојувањето на Африка (Трката за Африка или Поделба на Африка) — период од историјата на Африка проследен со окупација, поделба и колонизација на африканската територија од страна на европските сили за време на периодот на т.н. Нов империјализам, во периодот помеѓу 1881 и 1914 година. Во 1870 година, само 10% од Африка бил под европска контрола, додека по само 44 години, во 1914 година овој процент се зголемил на речиси 90% од континентот. Единствено Етиопија (Абисинија), Дервишката држава (денешна Сомалија ) и Либерија биле независни.